**Fundur í stjórn foreldrafélags Akurskóla með bekkjafulltrúum**

**Haldinn 17. febrúar 2009**

Mættir: Stjórn FFA: Hafdís N. Hafsteinsdóttir, Lovísa Hafsteinsdóttir, Jóna Guðrún Jónsdóttir og Inga Birna Kristinsdóttir. Bekkjafulltrúar: Sólbjörg Gunnbjörnsdóttir, Vilhjálmur Þ. Vilhjálmsson, Berglind Bjarnadóttir, Harpa Eiríksdóttir Eygló Rós Nielsen, Kristín Helgadóttir, Kristbjörg Ragnarsson, Silvía Jónsdóttir, Eva Dögg Guðmundsdóttir, Kolbrún Ágústsdóttir, og Sigrún Hill.

1. **Forfallakennsla í Akurskóla**

Dregið hefur verið úr forfallakennslu í Akurskóla eins og öðrum skólum á landinum vegna sparnaðar. Sú hugmynd var viðruð að foreldrar kæmu inn í forföllum. Ekki væri ætlast til að þeir tækju við kennslu heldur hefðu ofan af fyrir nemendum enda hafa foreldrar ýmsu að miðla.

Ýmsar hugmyndir voru ræddar t.d. væri hægt að spila eða að foreldri miðlaði einhverri sérhæfingu til nemenda. Ekki þykir þörf á að foreldri sinnti þeim bekk sem barn þess er í heldur gæti foreldrið sinnt öðrum árgöngum eftir því hvar áhugasviðið liggur.

Auk þess var rætt um nauðsyn þess að FFGÍR sendi bæjaryfirvöldum og jafnvel stjórnvöldum bréf þar sem þrýst er á mikilvægi þess að ekki verði sparað í menntamálum landsins enda bitnar ástand samfélagsins nóg á börnunum nú þegar. Reykjanesbær hefur ávallt hreykt sér af því að vera fjölskylduvænn bær og mikilvægt að þjónusta við fjölskyldufólk haldist óskert.

Fundarmenn tóku vel í þessi mál. Ákveðið var að stjórn FFA útbyggi eyðublað þar sem foreldrar geta skráð þann tíma sem þeir hafa lausan og komið með hugmyndir að verkefnum. Bekkjafulltrúar munu hitta foreldra í sínum bekk og ræða málin í kjölfarið.

1. **Félagsstarf í Akurskóla**

 Lovísa sagði að tíðkast hefði að hún og aðrir kennarar kæmu að félagsstarfi 6. og 7. bekkjar, en nú ætti að skera niður í þjónustu við bekki á miðstigi. Hún sagði þó að hún sem tómstundafulltrúi skólans fengi greitt fyrir að vera með en foreldrar yrðu aðsjá um afganginn hvort sem um gæslu væri að ræða eða annað.

Rætt var um að gott væri að nemendur sjálfir myndu stinga upp á foreldrum til samstarfs þannig að skipunin kæmi ekki alltaf að ofan, frá skólanum eða Lovísu sjálfri. Þannig væru þeir meira með í málum.

1. **Þing FFGÍR**

Þing FFGÍR sem ber yfirskriftina *Börn í Reykjanesbæ* var kynnt. Halda á þingið í Virkjun, 14. mars nk. Enn er verið að vinna að dagskráinni sem er ekki endanlega tilbúin. Hugmyndin er að íbúar Reykjanesbæjar komi samanog hlusti á ýmsa fyrirlestra, m.a. frá bæjaryfirvöldum og sálfræðingi, komið með fyrirspurnir ásamt því að geta kynnt sér hvaða tómstundastarf er í boði fyrir börnin.

Vel var tekið í málið og foreldrar voru með ýmsar hugmyndir t.d. að kynna tómstundastarf innan skólann, að elstu bekkir væru með kaffisölu o.s.frv. Foreldrar voru hvattir til að senda póst á stjórn FFA ef frekari hugmyndir vöknuðu.

1. **Starf Bekkjafulltrúa**

Farið var yfir hvað búið væri að gerast í bekkjastarfinu og hvað væri framundan. Ýmislegt er búið að gera s.s. baka piparkökur, halda spilakvöld, bekkjarkvöld o.fl. Rætt var um að gaman væri að nýta línuskautaaðtöðuna uppi á velli. Sigrún ætlar að athuga hvað það kostar og miðla upplýsingum. Þó eru enn nokkrir bekkir þar sem ekkert hefur gerst ennþá.

Ekkert hefur enn gerst hjá Höfrungum, Tjöldum, Hvolpum og Kettlingum. Ekki er vitað um Spóa þar sem enginn fulltrúi var frá þeim á fundinum. Fundarmenn voru sammála um mikilvægi þess að drífa í því að skipuleggja uppákomu fyrir vorið.

Kom fram að misjafnt væri hvort að allir þrír hóparnir væru saman eða ekki, jafnvel væri gott og gaman að allur hópurinn hittist alla vega einu sinni yfir veturinn og gerði eitthvað saman ásamt foreldrum.

1. **Önnur mál**

Rætt var um að auðvelda aðgengi að upplýsingum um foreldrafélagið af heimsíðu skólans, t.d. væri hægt að setja krækju beint af forsíðu skólans.

Að lokum var rætt um skólabúningana. Ekki hefur verið mikið þrýst á notkun þeirra undanfarið. Nú hefur nemendum fjölgað um u.þ.b. helming síðan búningurinn var fyrst tekinn til notkunar og nýjir foreldrar kannski ekki nægilega upplýstir um búninginn, tilganginn með honum, hvar hægt er að nálgast hann og fleira. Skiptar skoðanir voru búningunum meðal fundamanna og voru málin rædd vítt og breitt. Taka þarf upp málið á fundi stjórnar fljótlega.

Fundi slitið.

Fundarritari: Jóna Guðrún Jónsdóttir, ritari FFA.